OpenLLM-France/wikimedia huggingface dataset:
# Caterina

Caterina és el nom dels següents personatges:
* Noblesa:
** Caterina de Bulgària, esposa de l'emperador romà d'Orient Isaac I Comnè.
** Caterina Albert, esposa d'Hug Roger III, descendent de Felip Albert i Violant de Cardona.
** Caterina Appiani (Piombino v. 1398 - Scarlino, 1451), noble italiana filla de Gerard Lleonard Appiani.
** Caterina d'Aragó (Alcalá de Henares, 1485 - Kimbolton, 1536), infanta de Castella i princesa d'Aragó, de Gal·les i primera esposa d'Enric VIII d'Anglaterra.
** Caterina de Cardona (Barcelona, 1519 - Casas de Benítez, 1577), noble, retirada com a anacoreta i morta en llaor de santedat.
** Caterina I d'Empúries (Lucena, 1635 - ?, 1697), noble hispànica.
** Caterina Micaela d'Espanya (l'Escorial, 1567 - Torí, 1597), duquessa de Savoia, infanta d'Espanya de la Casa d'Àustria.
** Maria Caterina Farnese (Parma, 1615 - Sassuolo, 1646), membre de la Dinastia Farnese.
** Caterina de Grècia (Atenes 1913 - Marlow 2007), lady Brandam, princesa de Grècia i de Dinamarca, filla del rei Constantí I de Grècia.
** Caterina d'Habsburg (Torquemada, Palència 1507 - Lisboa 1578), infanta de Castella, princesa d'Aragó, reina consort i regent de Portugal.
** Caterina Howard, reina consort d'Anglaterra, cinquena esposa d'Enric VIII d'Anglaterra.
** Caterina de Lancaster (Hetford, 1373 - Valldolid, 1418), princesa anglesa, infanta de Castella, reina consort de Castella i regent de Castella.
** Caterina de Mèdici (Florència, 1519 - Blois, 1589), princesa italiana, comtessa d'Alvèrnia, reina consort de França i posteriorment regent de França.
** Caterina I de Navarra (1470 - Mont-de-Marsan, 1517), reina de Navarra, comtessa de Foix i Bigorra, vescomtessa de Bearn, Marsan i Castellbó (1483-1517).
** Caterina d'Ortafà (segle XV), esposa del noble Pere de Rocabertí i d'Erill, senyor de Sant Mori.
** Caterina Parr, reina consort d'Anglaterra, sisena esposa d'Enric VIII d'Anglaterra.
** Caterina de Portugal (1436 - 1463), infanta i religiosa de Portugal, filla d'Eduard I i d'Elionor d'Aragó.
** Caterina de Portugal i de Bragança (Lisboa, 1540 - Villa Viciosa, 1614), infanta de Portugal.
** Caterina de Rússia, diversos personatges.
** Caterina Sforza (Milà, 1463 - Florència, 1509), membre de la noblesa italiana.
** Caterina de Valois i d'Anjou (1428 - Brussel·les, 1446) princesa de França.
** Caterina Visconti (Milà, 1360 - Monza, 1404), duquessa consort del Ducat de Milà.
* Altres:
** Caterina Albert Paradís, més coneguda pel seu pseudònim Víctor Català (l'Escala, 1869 - 1966), escriptora catalana.
** Caterina Gabrielli (Roma, 1730 - 1796) cantant italiana.
** Caterina Mieras i Barceló (Sant Joan, Mallorca, 1947), metge i política mallorquina resident a Catalunya.
** Caterina Segurana, heroïna popular de Niça, que tingué un paper important en el setge de la vila de Niça l'estiu de 1543.
** Caterina de Siena (Siena, 1347 – Roma, 1380), santa dominica, del Tercer Orde de Sant Domènec.
** Caterina Tomàs i Gallard (Valldemossa, 1533 - Palma, 1574), religiosa mallorquina canonitzada el 1930.
Viccionari
# Sant Benet d'Espiells

Sant Benet d'Espiells és una ermita romànica del municipi de Sant Sadurní d'Anoia (Alt Penedès) protegida com a bé cultural d'interès local.

## Arquitectura

És a prop del caseriu d'Espiells, a uns cinc quilòmetres de Sant Sadurní, en un indret de vinyes i camps. És un edifici de planta rectangular, adossat per l'absis a una masia. Té una sola nau i la porta d'accés és d'arc de mig punt format per grans dovelles radials. La volta és de canó amb l'encanyissat molt acusat, sota coberta de teula àrab a dues vessants. Damunt la nau es troba un petit campanar de planta quadrada i finestres geminades als quatre costats. La coberta és llisa, a quatre vessants. L'obra és de pedra. A l'entrada hi ha una pica beneitera.

## Història

Se suposa que aquesta capella va ser fundada pels pares benedictins del monestir de Sant Cugat del Vallès. S'esmenta ja l'any 986. La forma del temple actual pot considerar-se com del segle xi, amb modificacions posteriors. El campanar, del segle xii, s'ha conservat sense cap deformació en l'estructura. Fou restaurada en la dècada del 1960 amb un gran respecte.

## Referències

* 1 2 «Capella de Sant Benet d'Espiells». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 abril 2012].

## Enllaços externs

* Ermita Sant Benet d'Espiells Arxivat 2016-03-03 a Wayback Machine., fitxa del catàleg de patrimoni arquitectònic de l'Ajuntament
# Chihuahua (ciutat)

La ciutat de Chihuahua és la capital de l'estat mexicà homònim de Chihuahua, localitzat al nord de Mèxic, i del seu propi municipi. Té una població estimada de 800.000 habitants.
El seu nom es deriva del nàhuatl Xicuahua que significa "lloc sec i sorrenc". La ciutat va ser fundada el 12 d'octubre, 1709 per Antonio Deza y Ulloa, un explorador espanyol, en la intersecció dels rius Chuviscar i Sacramento. Durant el període de la Intervenció Francesa i el Segon Imperi Mexicà, el govern republicà exiliat de Benito Juárez la va escollir com a seu temporal de govern. Durant la Revolució Mexicana es va convertir en la base de l'exèrcit encapçalat per Pancho Villa. Avui dia, la seva casa s'ha convertit en un Museu.

## Persones il·lustres

* Lilia Aguilar (1977, política).

## Referències

* ↑ «Chihuahua (ciutat)». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Arquebisbat de Chihuahua

## Enllaços externs

* Ajuntament de Chihuahua, en castellà
# Cesarea (Israel)

Cesarea (en hebreu, קיסריה, qessaryà) és un consell local del districte de Haifa d'Israel. Es troba a la costa mediterrània, prop de les restes arqueològiques de la ciutat romana de Cesarea de Palestina, a pocs quilòmetres al nord de Hadera i a uns 50 km al nord de Tel-Aviv.

## Història

Els inicis de la Cesarea moderna comencen el 1884, quan un grup de musulmans de Bòsnia van instal·lar-s'hi i van construir-hi una mesquita; encara que un grup de la Societat del Temple també van intentar crear un assentament sota la forma d'excavació arqueològica. Durant la guerra araboisraeliana de 1948 el poble fou abandonat.
A finals del segle xix i a principis del s. XX, el baró Edmond James de Rothschild adquirí la majoria dels terrenys al voltant de Cesarea. Després de l'establiment de l'estat d'Israel, la família Rothschild cedí aquestes propietats a la Fundació Edmond Benjamin de Rothschild de Cesarea. La Corporació de Desenvolupament Edmond Benjamin de Rothschild de Cesarea és la branca operativa de la fundació, i fou creada "per a establir un assentament únic, basat en els valors de la qualitat de vida i del medi ambient, un parc industrial per a indústries d'última tecnologia i per a fer de Cesarea un centre turístic nacional".
Així, Cesarea ha esdevingut l'únic municipi d'Israel gestionat per una organització privada (la Corporació de Desenvolupament de Cesarea) en lloc de per un govern municipal. A més de proveir els habitants de Cesarea dels serveis municipals habituals, la Corporació també s'encarrega de la venda de propietats immobiliàries al terme municipal i gestiona el nucli industrial, el camp de golf i el club de camp.
La localitat és un dels nuclis urbans més benestants d'Israel. El baró de Rothschild actual encara hi té una residència, així com moltes persones de patrimoni elevat i personalitats polítiques d'Israel, com ara l'expresident Ezer Weizman o Ariel Xaron. El municipi veí Jisr az-Zarqa, en canvi, és el municipi més pobre d'Israel, cosa que ha dut a alguns conflictes.

## Vegeu també

* Cesarea de Palestina
* Jisr az-Zarqa
* Caesarstone Sdot-Yam
# Centauri Montes

Centauri Montes és una serralada del planeta Mart, situada al voltant de les coordenades 39.2º S 95.9º I, al quadrangle Hellas. Té uns 270 km de diàmetre.
Va ser identificat per primera vegada a partir del contrast de brillantor/foscor dels senyals d'albedo fotografiades per Eugène Antoniadi i va rebre el seu nom segons la nomenclatura estàndard per als accidents geogràfics de Mart.

## Característiques

Posteriorment va ser fotografiat (24 de març de 2007) per la sonda Mars Reconnaissance Orbiter com a part d'una campanya per localitzar llocs d'aterratge apropiats per a la sonda Mars Science Laboratory rover, que té prevista la seva arribada a 2009. La imatge en fals color és una composició de diverses imatges, a la zona infraroja, vermella i blava de l'espectre i cobreix una àrea d'un quilòmetre quadrat. Mostra terrenys argilosos (marró i taronja), zones basàltiques (porpra) i creixements rocosos rics en piroxè (blau-verdós).

## Presència d'aigua

Aquest barranc situat en un cràter dels Centauri Montes no existia quan va ser fotografiat el 1999, però apareix clarament el 2005. L'aparença a simple vista a la versió ampliada és d'un escolament d'aigua líquida, encara que els científics també van apuntar la possibilitat que es tractés de diòxid de carboni, que pot comportar-se com un fluid a algunes temperatures i pressions.
Els investigadors van declarar que podia ser aigua salina, aigua amb gran quantitat de sediments o aigua àcida ja que els cabals són estrets en el seu començament i s'obren en deltes. D'acord amb Ken Edgett, l'investigador que va treballar sobre aquestes dades, la quantitat total d'aigua podria ser equivalent a unes 10-15 piscines (uns 300000 hectolitres). Les imatges de la sonda Mars Global Surveyor van confirmar la troballa.

## Vegeu també

* Llista de muntanyes de Mart
* Geografia de Mart
* Geologia de Mart

## Referències

* ↑ Catàleg de la nomenclatura planetària
* ↑ «Mars Reconnaissance Orbiter». Arxivat de l'original el 2021-06-07. [Consulta: 21 abril 2021].
* ↑ Mars Photos May Indicate The Recent Flow of Water, Rick Weiss, (Washington Post)
* ↑ NASA Images Suggest Water Still Flows in Brief Spurts on Mars Arxivat 2011-08-07 a Wayback Machine. (NASA)
* ↑ Water 'flowed recently' on Mars (BBC)
* Antoniadi, E.M.; et Cie., Hermann. Librairie Scientifique. Map of albedo features of Mars (plates 2-5), in La Planéte Mars (en anglès), 1930.

## Enllaços externs

* Centauri Montes Gazetteer of Planetary Nomenclature.
# Catostomus conchos

Catostomus conchos és una espècie de peix de la família dels catostòmids i de l'ordre dels cipriniformes.

## Hàbitat i distribució geogràfica

És un peix d'aigua dolça, demersal i de clima tropical, el qual es troba a Mèxic.

## Referències

* ↑ The Taxonomicon (anglès)
* ↑ FishBase (anglès)
* ↑ Catalogue of Life (anglès)
* ↑ GBIF (anglès)

## Bibliografia

* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Baillie, J. i B. Groombridge (editors), 1996. Llista Vermella d'Espècies Amenaçades de la UICN 1996. UICN, Gland, Suïssa. 378 p.
Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Groombridge, B. (ed.), 1994. 1994 IUCN Red List of Threatened Animals. UICN, Gland, Suïssa i Cambridge, la Gran Bretanya.
* Hanel, L. i J. Novák, 2002. Ceské názvy zivocichu V. Ryby a ryboviti obratlovci (Pisces) 3., maloústí (Gonorhynchiformes) - máloostní (Cypriniformes). Národní muzeum (zoologické oddelení), Praga.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hilton-Taylor, C., 2000. 2000 IUCN Red List of Threatened Species. UICN, Gland, Suïssa i Cambridge, la Gran Bretanya. xviii + 61 p. (amb 1 CD-ROM).
* UICN, 1990. IUCN Red List of Threatened Animals. IUCN, Gland, Suïssa i Cambridge, la Gran Bretanya.
* UICN, 1994. 1994 IUCN Red List of Threatened Animals. International Union for Conservation of Nature and Natural Resources, Gland, Suïssa i Cambridge, la Gran Bretanya.
* Moyle, P. i J. Cech, 2000. Fishes: An Introduction to Ichthyology, 4a edició, Upper Saddle River, Nova Jersey, Estats Units: Prentice-Hall.
* Nelson, J., 1994. Fishes of the World, 3a edició. Nova York, Estats Units: John Wiley and Sons.
* Wheeler, A., 1985. The World Encyclopedia of Fishes, 2a edició, Londres: Macdonald.
* Wu, H.L., K.-T. Shao i C.F. Lai (editors), 1999. Latin-Chinese dictionary of fishes names. The Sueichan Press, Taiwan. 1.028 pàgines.

## Enllaços externs

* Encyclopedia of Life (anglès)
* Discover Life (anglès)
* ION (anglès)
# Catostomus insignis

Catostomus insignis és una espècie de peix de la família dels catostòmids i de l'ordre dels cipriniformes.

## Morfologia

Els mascles poden assolir els 80 cm de longitud total.

## Hàbitat i distribució geogràfica

És un peix d'aigua dolça, demersal i de clima temperat (35°N-31°N), el qual es troba a Nord-amèrica: el nord de Sonora (Mèxic) i les conques dels rius Gila i Bill Williams a Nou Mèxic i Arizona (els Estats Units).

## Referències

* ↑ The Taxonomicon (anglès)
* 1 2 FishBase (anglès)
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.
* ↑ Baird, S. F. & Girard, C. F., 1854. Descriptions of new species of fishes collected in Texas, New Mexico and Sonora, by Mr. John H. Clark, on the U. S. and Mexican Boundary Survey, and in Texas by Capt. Stewart Van Vliet, U. S. A. Proceedings of the Academy of Natural Sciences of Philadelphia v. 7: 24-29.
* ↑ Jelks, H.L., S.J. Walsh, N.M. Burkhead, S. Contreras-Balderas, E. Díaz-Pardo, D.A. Hendrickson, J. Lyons, N.E. Mandrak, F. McCormick, J.S. Nelson, S.P. Platania, B.A. Porter, C.B. Renaud, J.J. Schmitter-Soto, E.B. Taylor i M.L. Warren, Jr., 2008. Conservation status of imperiled North American freshwater and diadromous fishes. Fisheries 33(8): 372-407.
* ↑ GBIF (anglès)
* ↑ Catalogue of Life (anglès)

## Enllaços externs

* AQUATAB (txec)
* ION (anglès)
# Universitat de Münster

La Universitat de Münster (alemany: Westfälische Wilhelms-Universität Münster, WWU) és una universitat pública localitzada a la ciutat de Münster, Rin del Nord-Westfàlia, Alemanya. Va ser inaugurada el 16 d'abril de 1780, formada inicialment per 4 facultats: Teologia, Filosofia, Dret i Medicina.
Amb més de 45.000 estudiants (curs 19/20) i 120 camps d'estudi dins de 15 departaments, és una de les universitats més grans d'alemanya.

## Facultats

* Facultat de Teologia protestant
* Facultat de Teologia catòlica
* Facultat de Dret
* Facultat d'economia
* Facultat de Ciències de la Salut
* Facultat de Filosofia
* Facultat de Matemàtiques i Ciències Naturals
* Facultat de Música (Musikhochschule Münster)

## Llocs d'interès

La biblioteca central de la universitat és la Universitäts- und Landesbibliothek Münster (ULB), la qual és també la biblioteca regional de la regió de Westphalia. A finals del 2019, la biblioteca conté més de 6.6 milions de volums i 1.2 milions en format online.
La universitat també posseeix un jardí botànic creat l'any 1803, conegut com el Botanische Garten.

## Referències

* ↑ «Zahlen und Fakten - WWU Münster» (en alemany). [Consulta: 14 octubre 2021].
* ↑ «ULB – ULB in Zahlen» (en alemany). [Consulta: 14 octubre 2021].
* ↑ «Geschichte» (en alemany). [Consulta: 14 octubre 2021].

## Enllaços externs

* Universitat de Münster - Lloc web oficial
# Vanga pica-soques

El vanga pica-soques (Hypositta corallirostris) és un ocell de la família dels vàngids (Vangidae) i única espècie del gènere Hypositta Newton A, 1881.

## Hàbitat i distribució

Viu a la selva pluvial de Madagascar oriental.

## Referències

* ↑ «Vanga pica-soques». Cercaterm. TERMCAT, Centre de Terminologia. Rev. 10/05/2023(català)
# Vanga simitarra

La vanga simitarra (Falculea palliata) és un ocell de la família dels vàngids (Vangidae) i única espècie del gènere Falculea I. Geoffroy Saint-Hilaire, 1836.

## Hàbitat i distribució

Habita boscos, sabana i manglars de les terres baixes de l'oest, nord i sud de Madagascar.

## Referències

* ↑ «Vanga simitarra». Cercaterm. TERMCAT, Centre de Terminologia. Rev. 10/05/2023(català)
# Velika Gorica

Velika Gorica (pronunciació croata: [ʋêlikaː ɡǒritsa]; que significa "Gran vinya/bosc") és un municipi i la ciutat més gran i poblada del comtat de Zagreb, a Croàcia. Segons el cens de 2011 la ciutat té una població de 31.341 habitants, mentre que el municipi té una població de 63.517 habitants.
Velika Gorica és el centre de la regió històrica de Turopolje. L'Aeroport de Zagreb - Franjo Tuđman, l'aeroport més gran i més concorregut de Croàcia, es troba a Velika Gorica.

## Referències

* ↑ «POPULATION BY AGE AND SEX, BY SETTLEMENTS, 2011 CENSUS» (en anglès). dzs.hr. [Consulta: 22 juny 2020].
# Urdangarin

Urdangarin és el nom dels següents personatges:
* Mikel Urdangarin (1971 -), cantautor basc;
* Iñaki Urdangarin (1968 -), exjugador d'handbol basc, marit de la Infanta Cristina de Borbó, condemnat per delictes de corrupció;
* Juan Valentín Urdangarin i de Borbó (1999 -), fill d'Iñaki Urdangarin i de la Infanta Cristina de Borbó
* Pablo Nicolás Sebastián Urdangarin i de Borbó (2000 -), fill d'Iñaki Urdangarin i de la Infanta Cristina de Borbó
* Miguel Urdangarin i de Borbó (2002 -), fill d'Iñaki Urdangarin i de la Infanta Cristina de Borbó
* Irene Urdangarin y Borbón (2005 -), filla d'Iñaki Urdangarin i de la Infanta Cristina de Borbó
* Juan María Urdangarin Berriochoa (1932 - 2012), enginyer industrial basc, pare d'Iñaki Urdangarin;
* José Urdangarin, ciclista basc professional entre els anys 1928 i 1936.
# Vegas del Genil

Vegas del Genil és un municipi format per la unió de les localitats de Ambroz, Belicena i Purchil, i que està situat en la part central de la Vega de Granada (província de Granada). Limita amb els municipis de Granada, Churriana de la Vega, Cúllar Vega, Las Gabias i Santa Fe. Per ell passa el riu Genil.
# Vasil Ringov

Vasil Ringov (Macedoni: Bacил Pингoв, 17 d'abril de 1955) és un exfutbolista macedoni de la dècada de 1980.
Pel que fa a clubs, defensà els colors de FK Belasica Strumica, FK Partizan, FK Teteks, Dinamo de Zagreb, FK Vardar i Eintracht Braunschweig.

## Referències

* ↑ «Ringov, Vasil» (en alemany). kicker.de. [Consulta: 4 maig 2013].
* ↑ Vasil Ringov Fitxa a Fussballdaten
* ↑ «Perfil a gnkdinamo». Arxivat de l'original el 2018-10-13. [Consulta: 13 octubre 2018].
* ↑ Perfil a transfermarkt
# Sant Sahak

Sant Sahak fou patriarca d'Armènia en temps del rei Artaxes IV d'Armènia. El rei va demostrar des del principi del seu regnat molta afició per a les dones. Els nakharark (senyors) aviat van criticar els hàbits dissoluts del rei i el van voler deposar. Sant Sahak el patriarca no els va secundar. Els nakharark, enutjats, van enviar una delegació a la cort de Ctesifont, dirigida pel monjo Surmak de Manzakert, que va fer una acusació de Sant Sahak. El rei persa Bahram V va fer cridar a Sant Sahak i al rei Artaxes i els va deposar. Armènia fou incorporada com a província a Pèrsia i Sant Sahak fou substituït per Surmak com a Patriarca.

## Referències

* ↑ Giusto Traina. 428 después de Cristo: Historia de un año. Akal, 2007, p.30-31.
# Sabre de Sant Pau

El sabre de sant Pau és un tortell en forma de sabre, típic i tradicional de Sant Pere de Ribes. Es comercialitza exclusivament al voltant de la festa de la conversió de Sant Pau (25 de gener), que en aquesta localitat es denomina "Festa Major de Sant Pau" o "Festa Major d'hivern". Antigament se subhastava al ball que tenia lloc la tarda del dia 25 de gener davant de l'ermita. Avui dia, la gent l'adquireix a les pastisseries del poble. Representa l'espasa de Sant Pau i és habitual de menjar-ne tant a la vigília al vespre com per esmorzar i, també, per postres.

## Referències

* ↑ Els Xulius. La cuina del fato i altres cuines, Col·lecció Les Creus 1999.
* ↑ Pere Coll i Milà, La Baixada de Sant Pau: apunts històrics (2012), a Programa de la festa major de sant Pau
* ↑ Les festes majors a Sant Pere de Ribes - El sabre. Un element gastronòmic a ribes.org
# Santiago Aznar Sarachaga

Santiago Aznar Sarachaga (Abando, Bilbao, 1903- Caracas, 1979) fou un polític socialista basc. El 1920 era un membre actiu de les Joventuts Socialistes d'Espanya i el 1930 va ser escollit secretari del Sindicat Tèxtil de la UGT. Va ser també Secretari de l'Agrupació Socialista de Bilbao i de la Federació Juvenil Socialista Basconavarresa del PSOE. També va ser un promotor de la llengua auxiliar internacional esperanto.
El 1931 fou escollit regidor i tinent d'alcalde de l'Ajuntament de Bilbao i Secretari General de la UGT de Biscaia. Va participar molt activament en el moviment municipalista de 1934, així com en la revolució d'octubre d'aquest any, a causa d'això va ser condemnat i empresonat. El 1936 fou nomenat Conseller del Departament d'Indústria del Govern d'Euzkadi, càrrec des d'on va aconseguir mantenir l'operativitat de la indústria i la de la flota mercant basca. També fou el que proposà la ikurriña com a bandera del govern autònom. Nomenat membre de la Junta de Defensa de Bilbao, amb Jesús María de Leizaola i Juan Astigarrabia s'encarregà de mantenir l'ordre durant la retirada de l'Eusko Gudarostea de Bilbao.
En acabar la guerra civil espanyola es va exiliar a França i, posteriorment va viure a Londres, Mèxic, Nova York i Veneçuela, on continuà formant part del Govern Basc a l'exili. El 1940 proposà la creació d'un Partit Socialista Obrer Basc separat del PSOE, però Indalecio Prieto s'hi va oposar. El 2006 li fou dedicat un carrer a Bilbao.

## Referències

* Ressenya biogràfica Arxivat 2007-11-22 a Wayback Machine.
* Dedicació del carrer a Bilbao

## Referències

* ↑ Ivan Širjaev; Ludoviko Kökény; Vilmos Bleier; Kálmán Kalocsay. Enciklopedio de Esperanto (en esperanto). Budapest: Literatura Mondo, 1933-1934.
# Sant Emilià

Sant Emilià és el nom dels següents personatges:
* Emilià de la Cogolla, monjo i abat de San Millán de la Cogolla, al segle x.
* Emilià de Vercelli, bisbe de Vercelli als segles V-VI.
# Xevtxenko

«Xevtxenko» té aquests significats:

## Localitats

Rússia
* Xevtxenko (Starodereviànkovskaia), localitat del krai de Krasnodar, Rússia
* Xevtxenko (Pàvlovskaia), localitat del krai de Krasnodar, Rússia
* Xevtxenko (Vannóvskoie), localitat del krai de Krasnodar, Rússia
* Xevtxenko (Adiguèsia), localitat de la República d'Adiguèsia, Rússia
* Xevtxenko (Uliànovsk), localitat de l'óblast d'Uliànovsk, Rússia
* Xevtxenko (Saràtov), localitat de l'óblast de Saràtov, Rússia
* Xevtxenko (Vorónej), localitat de l'óblast de Vorónej, Rússia
Kazakhstan
* Xevtxenko, localitat del Kazakhstan, actualment coneguda com a Akhtau

## Persones

* Andrí Xevtxenko, futbolista ucraïnès
* Taràs Xevtxenko, poeta i pintor ucraïnès
* Arkadi Xevtxenko, diplomàtic soviètic
# Xevtxenko (Pàvlovskaia)

* Per a altres significats, vegeu «Xevtxenko».
Xevtxenko - Шевченко (rus) - és un khútor del krai de Krasnodar, a Rússia. És a la vora dreta del riu Sossika, afluent del Ieia. És a 4 km al nord-oest de Pàvlovskaia i a 137 km al nord-est de Krasnodar. Pertany a l'stanitsa de Pàvlovskaia.
# Yu Yaling

Yu Yaling (27 de juny de 1983) és una esportista xinesa que va competir en judo, guanyadora d'una medalla de bronze al Campionat Asiàtic de Judo de 2005 en la categoria de –57 kg.

## Palmarès internacional

Campionat Asiàtic :
| Any | Lloc | Medalla | Categoria |
| 2005 | Taskent ( Uzbekistan) | 3 | –57 kg |

## Referències

* ↑ Yu Yaling en Judoinside.com (anglès)